Olli Virtaperko

**Olli Virtaperko** (s. 29. joulukuuta 1973 Espoo) on suomalainen säveltäjä. Lisäksi Virtaperko on vuodesta 1995 johtanut Ensemble Ambrosius -kamariyhtyettä, joka on tullut tunnetuksi Frank Zappan musiikin esittämisestä barokkisoittimin. Yhtyeessä Virtaperko soittaa barokkiselloa.

Populaarimusiikin puolella Virtaperko toimi 1995&ndash;2001 Ultra Bra -yhtyeen laulajana.

## Ura
Ylioppilaaksi Virtaperko kirjoitti Kallion lukiosta 1992. Hän aloitti sävellysopintonsa Edinburghin yliopistossa (1993–1994) Peter Nelsonin johdolla ja jatkoi opintojaan Sibelius-Akatemiassa, jossa hänen opettajanaan oli Tapio Nevanlinna. Musiikin maisterin tutkinnon hän suoritti 2005 pääaineinaan musiikin sävellys ja teoria. Pääinstrumenttiaan barokkiselloa Virtaperko on opiskellut Sibelius-Akatemiassa Markku Luolajan-Mikkolan johdolla.

Virtaperkon läpimurto säveltäjänä tapahtui laajamittaisten orkesteriteosten myötä. Hänen tyylillisesti monipuolinen tuotantonsa sisältää taidemusiikin keskeisten teostyyppien lisäksi muun muassa bigband-musiikkia, elektronisia instrumentteja hyödyntäviä sävellyksiä sekä teoksia renessanssi- ja barokkisoittimille. Virtaperkon konsertto *[http://www.virtaperko.fi/romers-gap-2016/ Romer's Gap] * sähköisesti vahvistetulle sellolle ja orkesterille valittiin Teosto-palkintoehdokaaksi helmikuussa 2017. Virtaperko on Suomen Säveltäjät ry:n varapuheenjohtaja. Hän toimi vuodet 2011-2014 Tampere Biennalen taiteellisena johtajana ja on lisäksi toimittanut musiikkiohjelmia Yle Radio 1 -radiokanavalle vuodesta 2007 (muun muassa *Välilevyjä, Aikamme suomalaista musiikkia* ja *Jälkikoirat*).

Vuonna 2021 Virtaperkolle myönnettiin valtion kolmivuotinen taiteilija-apuraha.

## Tärkeimmät teokset
### Orkesteriteokset ja konsertot
* *[http://www.virtaperko.fi/romers-gap-2016/ Romer's Gap] * (konsertto sähköisesti vahvistetulle sellolle ja orkesterille, 2016, 26')
* *[http://www.virtaperko.fi/multikolor/ Multikolor]* (konsertto baritonisaksofonille ja pienelle kamariorkesterille, 2014, 18')
* *[http://www.virtaperko.fi/ambrosian-delights/ Ambrosian Delights]* (konsertto analogisyntetisaattori knifoniumille ja barokkiorkesterille, 2013, 27')
* *[http://www.virtaperko.fi/five-words-of-calvino/ Calvinon viisi sanaa]* (kaksoiskonsertto sellolle, harmonikalle ja sinfoniaorkesterille, 2010, 35’)
* *[http://www.virtaperko.fi/kuru/ Kuru]* (sinfoniaorkesterille, 2009, 13')

### Kamarimusiikkia

**[http://www.virtaperko.fi/glass-orifice/ Glass Orifice]* (kahdelle     klarinetille, 2010, 12’)
**[http://www.virtaperko.fi/wind-quintet/ Puhallinkvintetto]* (2007, 16’)
**[http://www.virtaperko.fi/crimes-of-the-past/ Crimes of the Past]* (alttosaksofonille ja pianolle,     2006, 12’)
**[http://www.virtaperko.fi/kalkkeen-meri-ahtona/ Kalkkeen meri ahtona]* (konserttikanteleelle ja harmonikalle, 2006, 8’)

### Sooloteoksia

* *[http://www.virtaperko.fi/celestial-bodies/ Celestial Bodies]* (konserttiharmonikalle, 2014, 7'30) 
* *[http://www.virtaperko.fi/kuulas/ Kuulas]* (sellolle, 2009, 10') 
* *[http://www.virtaperko.fi/dawkins/ Dawkins]* (uruille, 2008, 15’) 
* *[http://www.virtaperko.fi/pirun-keuhkot/ Pirun keuhkot]* (konserttiharmonikalle, 2005, 5’45) 

### Vokaalimusiikkia

* *[http://www.virtaperko.fi/lahteella-2014/ Lähteellä] * (sopranolle ja ensemblelle, 2014, 18', teksti J.L. Runeberg, käännös Tarmo Manelius)
* *Lampaanviulu – Uusia suomalaisia kaanoneita* (25 laulukaanonia, 2002-2010, © 2010 Atena Kustannus)
* *[http://www.virtaperko.fi/sateen-jalkeen/ Sateen jälkeen]* (naislauluyhtyeelle, 2008, 5’, Saima Harmajan runoihin, SULASOL)

### Teokset vanhan musiikin periodisoittimille

* *[http://www.virtaperko.fi/meren-paalla-ohuempaa/ Meren päällä ohuempaa]* (renessanssinokkahuilukvartetille, 2015, 14')
* *[http://www.virtaperko.fi/in-nomine-shivering/ In nomine 'Shivering']* (gambayhtyeelle a5, 2015, 7')
* *[http://www.virtaperko.fi/in-nomine-revised/ In nomine revised]* (tenorinokkahuilulle, bassogamballe ja cembalolle, 2013-2014, 10')
* *[http://www.virtaperko.fi/folk-suite-for-treble-viol/ Kansanmusiikkigambaa]* (diskanttigamballe, 2013, 15')

Teokset saatavana Music Finlandin kautta, ellei toisin ole mainittu.

## Lähteet

## Aiheesta muualla
* Olli Virtaperkon virallinen sivusto
* Esittely Music Finlandin sivuilla
* Virtaperko Ensemble Ambrosiuksen sivuilla
* Olli Virtaperkon haastattelu ''Kantele''-lehdessä 12.4.2015
* Jari Eskolan esittely Virtaperkon sävellyksestä ''Multikolor''